บรรยากาศการจัดงานวันเด็ก ที่กรมประชาสัมพันธ์ ซอยอารีย์สัมพันธ์
บรรยากาศการจัดงานวันเด็ก ที่กรมประชาสัมพันธ์ ซอยอารีย์สัมพันธ์ ตั้งแต่เวลา 08.00 น. ประชาชนต่างนำบุตรหลานเข้ามาร่วมกิจกรรมภายในงานที่กรมประชาสัมพันธ์ได้จัดเตรียมเอาไว้ โดยในช่วงเช้ามีพิธีเปิดงานอย่างเป็นทางการ โดยพลโท สรรเสริญ แก้วกำเนิด อธิบดีกรมประชาสัมพันธ์ คณะผู้บริหารตลอดจนเจ้าหน้าที่กรมประชาสัมพันธ์ ด้วยการจัดขบวนแห่พาเหรดเด็กไทยจิตอาสา ขบวนรำกลองยาว สร้างความสนุกสนานให้กับผู้เข้าร่วมงานเป็นอย่างมาก ภายในงานยังมีกิจกรรมต่างๆ มากมายอาทิ กิจกรรมหนูน้อยอ่านข่าว จากสถานีวิทยุกระจายเสียงแห่งประเทศไทย กิจกรรมตอบปัญหาอาเซียนชิงรางวัล กิจกรรมประกวดร้องเพลงและกิจกรรมแสดงความสามารถของเด็กๆ เพื่อชิงรางวัลต่างๆ ภายในงานซึ่งเตรียมมาแจกอย่างมากมาย โดยกิจกรรมวันเด็กที่กรมประชาสัมพันธ์จะจัดไปจนถึงเวลา 14.00 น.ของวันนี้จึงขอเชิญชวนประชาชนนำบุตรหลานเข้ามาร่วมกิจกรรมภายในงาน กรมประชาสัมพันธ์ได้จัดรถตู้ไว้คอยบริการรับส่งผู้ปกครองและเยาวชน ณ สถานี BTS อารีย์เพื่ออำนวยความสะดวกให้กับประชาชนที่นำพาบุตรหลานเข้ามาร่วมกิจกรรมภายในกรมประชาสัมพันธ์ซอยอารีย์สัมพันธ์